15. ΑΠΟΦΑΣΗ ΠΑΝΕΠΙΣΤΗΜΙΟΥ ΚΡΗΤΗΣ Αριθ.Φ.12068/52/Β-16155 της 30 Δεκ. 1980/22 Ιαν. 1981 (ΦΕΚ Β΄  29) Περί μεταβιβάσεως αρμοδιοτήτων της Επιτροπής Προσωρινής Διοικήσεως και Οικονομικής Διαχειρίσεως του Πανεπιστημίου Κρήτης, εις τον Πρόεδρον αυτης. Η Δ.Ε. αφού έλαβε υπόψη: Τις διατάξεις της παρ. 1 του άρθρ. 4 του Ν.Δ. 87/73 "περί ιδρύσεως Πανεπιστημίων εις Θράκην και Κρήτην" (ΦΕΚ 159 τ. Α΄) αποφασίζει ομόφωνα να μεταβιβάσει στον Πρόεδρό της ή σε περίπτωση κωλύματος στον Αντιπρόεδρο, επί των κατωτέρω θεμάτων τις αρμοδιότητες: 1.Της αναγνωρίσεως και εγκρίσεως δαπανών μέχρι ποσοστού 100.000 δραχμών. 2.Της εγκρίσεως μελετών, της εκτελέσεως έργων για επισκευή και συντήρηση κτηρίων, της αναθέσεως εκτελέσεως οιουδήποτε έργου προϋπολογισμού δαπάνης μέχρι 100.000 δραχμ. 3.Της προκηρύξεως και εγκρίσεως των αποτελεσμάτων διαγωνισμών για προμήθεια πάσης φύσεως υλικού μέχρι ποσού 100.000 δραχμών. 4.Της συγκροτήσεως Επιτροπών για τη διενέργεια διαγωνισμών εν σχέσει με τα ανωτέρω, 5.Της διενέργειας μειοδοτικών διαγωνισμών για μίσθωση ακινήτων για την κάλυψη των αναγκών του Πανεπιστημίου και, μετά από την νόμιμη διαδικασία, της κατακυρώσεως των αποτελεσμάτων του διαγωνισμού. Στην παρούσα περίπτωση υπάγονται και οι παρατάσεις και ανανεώσεις του χρόνου διάρκειας των υφισταμένων μισθώσεων. 6.Της χορηγήσεως κανονικών, αναρρωτικών, εκπαιδευτικών και άνευ αποδοχών αδειών υπό τους όρους και προϋποθέσεις των νόμων, στο πάσης φύσεως διοικητικό προσωπικό του Πανεπιστημίου. 7.Της χορηγήσεως πάσης φύσεως επιδομάτων (οικογενειακών, σπουδών, τριετιών, πολυετιών, κ.λ.π.) στο εν γένει Διοικητικό προσωπικό του Πανεπιστημίου. 8.Της μετακινήσεως εκτός έδρας του πάσης φύσεως Διδακτικού, Διοικητικού και λοιπού προσωπικού και της εγκρίσεως της σχετικής δαπάνης κινήσεως και αποζημιώσεως των μετακινουμένων. 9.Της προσκλήσεως των Κοσμητευόντων των Σχολών και των Προεδρευόντων των Τομέων του Πανεπιστημίου, στην Αθήνα για υπηρεσιακούς λόγους. 10.Επί παντός θέματος της αρμοδιότητος της Επιτροπής Διοικήσεως και Οικονομικής Διαχειρίσεως του Πανεπιστημίου, ύστερα από απόφασή της. 